[{"text_idx": "#000002", "text": "Lle\u0302nCelfCerddoriaethRoc a PhopPerfformioSgrin a SainEisteddfodau"}, {"text_idx": "#000003", "text": "20:1Bwrlwm y BaeCyfoesDiwylliantFfordd o FywLlyfrauPabell RocPortreadSteil"}, {"text_idx": "#000011", "text": "Gadewais y Steddfod ddiwrnod yn fuan, yn syth ar o\u0302l gig Bob Delyn a\u2019r Ebillion yn y Ty\u0302 Gwerin, gig lle bu ciw anferthol, gyda phobol wrthi\u2019n bachu seti awr o flaen llaw!"}, {"text_idx": "#000014", "text": "Fy mhrofiad i ym Moduan"}, {"text_idx": "#000016", "text": "Ond wrth gamu i Faes yr Eisteddfod, agorodd sawl fforc yn y ffordd a chrwydrais o gwmpas mewn modd cwbl boho a rhydd... a mwynheuais brofiadau newydd ac annisgwyl o ganlyniad."}, {"text_idx": "#000017", "text": "Cefais amser hyfryd draw ym Mragdy\u2019r Beirdd, lle cenais \u2018Oes aur Wrecsam\u2019, ca\u0302n o fy nghyfrol newydd sydd ar y gweill; ca\u0302n yw hon sy\u2019n cynnwys rhai o enwau\u2019r pentrefi ac ardaloedd o fewn y Ddinas-Sir, a daeth un ddynes ataf wedyn i ddiolch i mi yn frwdfrydig am enwi Dyffryn Ceiriog!"}, {"text_idx": "#000018", "text": "Roedd yn hyfryd o noson, gan gynnwys cwrdd a\u0302 fy nghyd-golofnydd Malachy Edwards. Cymerais ran hefyd mewn cwis ar stondin Golwg, gan gwrdd a\u0302 mwy o fy nghyd-weithwyr, a hefyd Dewi Pws a Bethan Gwanas."}, {"text_idx": "#000019", "text": "Cyflwynais fy ngwaith celf a fy ngherddi mewn digwyddiad gyda Disability Arts Cymru yn \u2018Y Lle Celf\u2019; roeddwn yn ddigon anffodus i clasio ar y rhaglen gyda Qwerin a Bwncath! Ond mi ddo\u0302th ambell i ffrind draw i fy nghefnogi, ac rwy\u2019n ddiolchgar iawn am hynny."}, {"text_idx": "#000020", "text": "Cefais wybod am lansiad rhifyn yr haf o gylchgrawn Barn gan Laura Karadog, a chael fy siomi ar yr ochr orau wrth ffeindio fy hun mewn sesiwn blasu gwin!"}, {"text_idx": "#000022", "text": "Ciwiais hyd syrffed i weld fy hoff artistiaid yn y Ty\u0302 Gwerin, gan drafod hefo eraill yn y ciw rinweddau prynu SHWEE er mwyn cael aros yn y babell trwy\u2019r dydd."}, {"text_idx": "#000023", "text": "Meinir Gwilym yn ei siwper hyfryd"}, {"text_idx": "#000024", "text": "Gwelais Meinir Gwilym ar Lwyfan y Maes, yn gwisgo siwmper hyfryd! Gwrandewais ar fy ffrind Stephen Rule ym Maes D yn trafod ei daith iaith, a chefais sawl sgwrs galonogol gyda gwrandawyr ein podlediad."}, {"text_idx": "#000030", "text": "Gwelaf gaeau cyfarwydd a choed, afon, ac adeilad hyfryd \u2013 rywle lle fues i\u2019n smalio bod yn Huckleberry Finn ar un adeg, ac Araminta dro arall; lle fues i\u2019n argyhoeddedig ei fod yn gartref i Moonface a Silky, a chymeriadau eraill y llyfrau plant roeddwn yn dotio arnyn nhw."}, {"text_idx": "#000031", "text": "Gwelais Dy\u0302 Gwerin oedd wedi dyblu mewn maint, a Bwncath yn chwarae drwy\u2019r dydd a\u2019r nos mewn pabell fawr eu hunain."}, {"text_idx": "#000033", "text": "Roedd pob stondin ar y Maes yn hysbysebu eu hopsiynau di-glwten yn glir, ac yn dilyn rheolau syml i alluogi bwydydd sy\u2019n naturiol yn ddi-glwten i beidio cael eu halogi."}, {"text_idx": "#000035", "text": "Roedd Bragdy\u2019r Beirdd yn fy hen weithle, gyda\u2019i faes parcio enfawr yn gartref hael i\u2019r marquee a\u2019r llwyfan. Ac yno, wrth i ysbryd Sara-fach chwarae ar yr hen sleid ene, cenais am fy hoff atgofion Wrecsamaidd."}, {"text_idx": "#000037", "text": "Nod yr adran Safbwynt yw sbarduno trafodaeth am Gymru a thrafodaeth am y byd yn Gymraeg. Gallwch gyfrannu erthyglau am unrhyw bwnc \u2013 diwylliant, yr iaith, celfyddydau, teledu, radio, yr amgylchedd, twristiaeth, iechyd, gwleidyddiaeth, hanes, addysg, yr economi, yr iaith... unrhyw beth, ewch amdani!"}, {"text_idx": "#000042", "text": "Darllenwch ein canllawiau ar gyfrannu i\u2019r adran Safbwynt"}, {"text_idx": "#000043", "text": "Y pencampwr ceffylau sy\u2019n seren ym myd ralio ceir ac yn fam browd\nHoff lyfrau Rhiannon Wyn Salisbury\nDathlu pum mlynedd yn sobor ar ddechrau Hydref Sych\nPlaid Cymru\u2019n wynebu blwyddyn anodd"}]